Дерс щхьэпэхэр
Гъэмахуэ мазэхэм цIыхур псым щысакъын зэрыхуейм теухуа лэжьыгъэ йокIуэкI.
УФ-м и МЧС-м и Къэбэрдей-Балъкъэр къудамэм и IэщIагъэлIхэм ирагъаджэ Налшык и гуэлхэм щыплъыр къегъэлакIуэхэр.
IэщIагъэлIхэм зэрыжаIэмкIэ, цIыхур псым итхьэлэныр нэхъыбэу къызыхэкIыр фадэращ. Гузэвэгъуэшхуэщ сабийр псым итхьэлэныр. АбыкIэ къуаншэр быным якIэлъымыплъ адэ-анэрщ. Иужьрей зэманым щIалэгъуалэм къагупсысащ езыхэм я ажал къызыхэкIынкIэ хъуну хьэгъэщагъэ: кхъуафэжьейхэр цIыхуитIым тещIыхьауэ бэджэнду къащтэ. Гуэлым и нэгъуэщI лъэныкъуэкIэ абыхэм щэхуу апхуэдиз дыдэ къахотIысхьэжри, кхъуафэжьейр мэуфэрэнкI. Ди жагъуэ зэрыхъунщи, есыкIэ зыщIэу яхэтыр мащIэщ.
Мис апхуэдэхэр къэмыгъэхъунырщ МЧС-м и лэжьакIуэхэм ят дерсхэр зытеухуар.
Жанхъуэт Зузэ.
